Komisjoni direktiiv 96/55/EÜ,

4. september 1996,

millega teistkordselt kohandatakse tehnika arengule I lisa nõukogu direktiivis 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe (klooritud lahustid) turustamise ja kasutamise piirangutega

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 27. juuli 1976. aasta direktiivi 76/769/EMÜ [1] liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega, mida on viimati muudetud direktiiviga 94/60/EÜ, [2] ning eriti selle direktiivi artiklit 2a, mis on lisatud direktiiviga 89/678/EMÜ, [3]

ning arvestades, et:

mõned klooritud lahustid kujutavad endast ohtu tervisele/keskkonnale ning neid ei tohiks ainetes ega valmististes elanikkonnale turustada;

Euroopa Parlamendi ja nõukogu direktiiviga 94/60/EÜ, millega 14. korda muudeti direktiivi 76/769/EMÜ, on kindlaks määratud, et elanikkonnale müügiks turustatavates ainetes ega valmististes ei tohi kasutada kaheksat klooritud lahustit;

vahepeal on selgunud, et need klooritud lahustid võivad olla ohtlikud tervisele/keskkonnale ka siis, kui neid kasutatakse praegu tarvitatavate lahustite asemel difusioonirakendustes nagu näiteks pindade ja riide puhastamine;

nende kaheksa klooritud lahusti kasutamine selliste difusioonirakenduste jaoks turustatavates ainetes ja valmististes tuleks samuti keelata;

käesoleva direktiiviga piirangute kehtestamisel klooritud lahustite kasutamise suhtes on arvesse võetud praegust teadmiste ja tehnika olukorda seoses ohutumate alternatiividega;

käesolev direktiiv põhineb klooritud lahustitest tulenevate ohtude ning nende piirangute eeliste ja tagasilöökide esialgsel analüüsil; praegu koostatakse kloroformist tulenevate tervise- ja keskkonnaohtude üldhinnangut vastavalt nõukogu määrusele (EMÜ) nr 793/93 [4] ja komisjoni määrusele (EÜ) nr 1488/94; [5]

käesolev direktiiv ei mõjuta ühenduse õigusakte, milles on sätestatud töötajate kaitse miinimumnõuded, mis sisalduvad nõukogu direktiivis 89/391/EMÜ [6] ja sellel põhinevates üksikdirektiivides, eriti direktiivis 90/394/EMÜ; [7]

käesolevas direktiivis sätestatud meetmed on ohtlike ainete ja valmististe sektoris tehniliste kaubandustõkete kõrvaldamist käsitlevate direktiivide tehnika arengule kohandamise komitee arvamusega kooskõlas,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 76/769/EMÜ I lisa kohandatakse tehnika arengule vastavalt käesoleva direktiivi lisale.

Artikkel 2

Liikmesriigid võtavad käesoleva direktiivi täitmiseks vajalikud sätted vastu 31. detsembriks 1997 ning teatavad sellest viivitamata komisjonile. Liikmesriigid kohaldavad neid sätteid alates 30. juunist 1998.

Kui liikmesriigid need sätted vastu võtavad, lisavad nad nendesse sätetesse või nende sätete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

Artikkel 3

Käesolev direktiiv on adresseeritud liikmesriikidele.

Brüssel, 4. september 1996

Komisjoni nimel

komisjoni liige

Martin Bangemann

[1] EÜT L 262, 27.9.1976, lk 201.

[2] EÜT L 365, 31.12.1994, lk 1.

[3] EÜT L 398, 30.12.1989, lk 24.

[4] EÜT L 84, 5.4.1993, lk 1.

[5] EÜT L 161, 29.6.1994, lk 3.

[6] EÜT L 183, 29.6.1989, lk 1.

[7] EÜT L 196, 26.7.1990, lk 1.

--------------------------------------------------

LISA

"Direktiivi 76/769/EMÜ I lisas asendatakse punktid 33–40 (kaasa arvatud) järgmiste punktidega:

Aine, ainerühma või valmistise nimetus | Piirangu tingimused |

33. Kloroform, CAS nr 67-66-3 34. Tetrakloorsüsinik, CAS nr 56-23-5 35. 1,1,2-trikloroetaan, CAS nr 79-00-5 36. 1,1,2,2-tetrakloroetaan, CAS nr 79-34-5 37. 1,1,1,2-tetrakloroetaan, CAS nr 630-20-06 38. pentakloroetaan, CAS nr 76-01-7 39. 1,1-dikloroetüleen, CAS nr 75-35-4 40. 1,1,1-trikloroetaan, CAS nr 71-55-6 | Ei tohi kasutada kontsentratsioonis, mis on 0,1 % massist või suurem, ainetes ja valmististes, mida turustatakse müügiks elanikkonnale, ja/või difusioonirakendustes nagu näiteks pindade ja riide puhastamine. Selliste ainete ja valmististe pakendil, mis sisaldavad neid kontsentratsioonis 0,1 % või suuremas kontsentratsioonis, peab olema loetav ja kustutamatu märge: "Ainult tööstuslikuks kasutamiseks", ilma et see piiraks ohtlike ainete ja valmististe liigitamist, pakendamist ja märgistamist käsitlevate muude ühenduse sätete kohaldamist. Erandina ei kohaldata seda sätet: a)ravimite ja veterinaarravimite suhtes, mis on määratletud direktiivis 65/65/EMÜ, mida on viimati muudetud direktiiviga 93/39/EMÜ;b)kosmeetikatoodete suhtes, mis on määratletud direktiivis 76/768/EMÜ, mida on viimati muudetud direktiiviga 93/35/EMÜ. |

--------------------------------------------------